open-index/open-wikipedia-markdown huggingface dataset:
Atlantik

**Atlantik** môže byť:
*skrátene Atlantický oceán
*klimatické obdobie holocénu, pozri atlantik (klimatické obdobie)
*názov počítačovej hry, pozri Atlantik (počítačová hra)
Ugorské jazyky

**Ugorské jazyky** je skupina ugrofínskych jazykov, ktorou hovoria Maďari, Mansijci (zastarano: Voguli) a Chantyjci (zastarano: Ostiaci).

Skupina vznikla oddelením sa fínskej skupiny od ugrofínskej vetvy okolo roku 2000 pred Kr. Jej príslušníci pôvodne sídlili medzi riekami Irtiš, Išim a Tobolu pri Urale. Okolo roku 1000 pred Kr. sa rozpadla na *obsko-ugorskú* podskupinu a *maďarčinu*.

Delenie:
* maďarčina (niekedy sa vyčleňuje ako samostatný jazyk stará maďarčina používaná pred 11. stor. a aj cca. do 15. storočia)
* obsko-ugorské jazyky (podskupina)
** chantyjčina
** mansijčina

Webstránka Ethnologue netradične označuje ako "ugrofínske jazyky" a zároveň ako "ugorské jazyky" len maďarčinu, a chantyjčina a mansijčina sú samostatné vetvy uralských jazykov.
Seniorát (dedičská postupnosť)

**Seniorát** (v staromaďarských podmienkach „oési jog“, v Čechách „stařešinství“) je princíp, že sa kniežací stolec / kráľovský trón po smrti kniežaťa/ kráľa obsadzuje najstarším mužským potomkom aktuálne vládnuceho rodu. 

Opakom je: primogenitúra

Kategória:História
Kopáň

**Kopáň** (; ?† 998) bol súper Štefana v otázke nástupníctva na uvoľnený maďarský kniežací stolec po kniežati Gejzovi.

Bol šomodské knieža a člen vedľajšej vetvy Arpádovcov podporovaný staromaďarskými náčelníckymi rodmi, vládnuci medzi Blatenským jazerom a Drávou.

## Konflikt so Štefanom

Len čo uhorské veľkoknieža Gejza zomrel, vystúpilo so svojimi nárokmi na uhorský trón šomodské knieža Kopáň. Kopáň si chcel nároky zabezpečiť – legitímne v zmysle dovtedy platného seniorátu a levirátu sobášom s vdovou po Gejzovi, Šarlotou, matkou samotného Štefana a sestrou Kopáňovej matky. Šarlotu preto obliehal vo Veszpréme (nakoniec Šarlotu nedobyl). Proti Štefanovi sa však vzbúrili aj ďalšie pohanské zadunajské kniežatá. Štefan sa uchýlil vo svojom Nitrianskom kniežatstve u Poznanovcov a Huntovcov, ktorí spolu s nemeckými rytiermi aj posilnili jeho vojsko. Tieto zjednotené vojská napokon porazili Kopáňa pri Veszpréme (podľa niektorých zdrojov v roku 998) a Kopáň bol zabitý, pravdepodobne samotným veliteľom Štefanovho vojska, švábskym rytierom Vencelínom. Telo Kopáňa bolo potom údajne rozštvrtené a rozvešané na mestských bránach Ostrihomu, Veszprému, Rábu, jeho posledná časť bola poslaná do Sedmohradska do sídla sedmohradského kniežaťa Ďulu I.

## Význam
No Gejza spolu so svojim synom Štefanom (Vajkom) významným spôsobom zasiahli do pravidiel a tradícií starých Maďarov - najsilnejšie asi prijatím kresťanstva. Je to možné považovať za rozchod s pôvodnými maďarskými hodnotami, čo mohlo spôsobiť aj sformovanie pomerne silnej opozície proti Štefanovi, ktorý sa po Gejzovej smrti snažil uplatniť nárok na kniežací stolec. Tým sa však dostal do otvoreného konfliktu s Kopáňom, ktorý bol významne podporovaný konzervatívne zmýšľajúcou časťou vytvárajúcej sa maďarskej šľachty. Ich vystúpenie však vyznieva skôr ako obrana zažitých tradícií a snaha o zmarenie inovácií, ktoré Štefan zosobňoval, ako priama podpora osoby Kopáňa.

V Kopáňovi a Štefanovi nachádza maďarská historická tradícia dva diametrálne protiklady - prvý z nich prežíva v národnom povedomí ako zástanca tradície a národnej hrdosti a obhajuje pôvodné staré maďarské pohanstvo, zatiaľčo druhý predstavoval nový trend - kresťanstvo a rozchod s pôvodným maďarským náboženstvom, čím mala byť dosiahnutá úspešná integrácia do kresťanského sveta.

Je nutné poznamenať, že duch maďarskej historickej tradície sa silno prikláňa ku Kopáňovi ako ochrancovi suverenity Maďarov.

## Naračné pramene
Boj s Kopáňom opisuje Obrázková kronika:

Opis bitky sa stal aj súčasťou menšej legendy Štefana kráľa:

## Referencie

Kategória:Narodenia v 10. storočí
Kategória:Úmrtia v 998
Kategória:Uhorskí šľachtici
Kategória:Arpádovci
Kategória:Bitky v 998
Zoznam najjasnejších hviezd

**Jasné hviezdy** sú jasné, pretože vyžarujú viac svetla alebo pretože sú k nám bližsie. Zdanlivá hviezdna veľkosť (magnitúda) je mierou jasnosti, ktorú pozorujeme, zatiaľ čo absolútna hviezdna veľkosť vyjadruje skutočnú jasnosť hviezdy.

## Podľa zdanlivej hviezdnej veľkosti
Nižšie je uvedených 100 najjasnejšich hviezd, ako sú viditeľné zo Zeme (podľa zdanlivej magnitúdy vo viditeľných vlnových dĺžkach) podľa pozorovania oblohy v rámci programu Hipparcos.
Presné poradie v tomto zozname nie je úplne dobre definovateľné:
* Dvojité hviezdy sú spracované individuálne, zatiaľ čo iné zoznamy môžu ich jasnosti kombinovať.
* Štatistické odchýlky v meraných hodnotách.
* Niektoré hviezdy sú v skutočnosti premenné hviezdy, tieto sú označené indexom var.

## Podľa absolútnej hviezdnej veľkosti
Nižšie je uvedený zoznam najsvietivejších hviezd podľa absolútnej hviezdnej veľkosti. Absolútna hviezdna veľkosť je mierou hviezdnej svietivosti – celkové množstvo viditeľnej energie vyžarovanej hviezdou každú sekundu, ako by bolo v štandardnej vzdialenosti 10 parsekov od hviezdy samotnej). Presné poradie v tomto zozname nie je úplne dobre definovateľné:
* Dvojité hviezdy sú spracované individuálne, zatiaľ čo iné zoznamy môžu ich jasnosti kombinovať.
* Štatistické odchýlky v meraných hodnotách.
* Niektoré hviezdy sú v skutočnosti premennými hviezdami, tieto sú označené s var.

## Externé odkazy

* 26 najjasnejších hviezd, ako sú viditeľné zo Zeme (v angličtine)

Kategória:Zoznamy hviezd
Kategória:Rekordy
Pacifik

**Pacifik** môže byť:
* Tichý oceán
* hudobná skupina, pozri Pacifik (skupina)
* televízny seriál, pozri Pacifik (seriál)
Šek

**Šek** je abstraktný cenný papier (teda taký, ktorý neuvádza dôvod vzniku záväzku) spĺňajúci isté náležitosti, ktorým osoba, ktorá ho vystavila („vystaviteľ“), prikazuje inej osobe ("šekovníkovi"- je to vždy banka), aby zaplatila nejakú sumu v prospech ďalšej osoby („remitenta“).

V Európe má šek rovnaké právne úpravy, pretože existuje Ženevská konvencia o šekoch z roku 1931.

## Dejiny
*Treba prepracovať*

Predchodca šeku ešte nebol šek v pravom slovazmysle. Bolo to akési potvrdenie o uložení finančnej hotovosti v jednom z templárskych domov, ktoré boli roztrúsené po celej Európe. Takéto potvrdenie, ktoré bolo viacerými spôsobmi autentifikované a verifikované, bolo použiteľné hlavne pre kupcov, ktorí sa venovali diaľkovému obchodu. 

Kupec nemusel so sebou na cestu brať väčšiu sumu peňazí (stredoveké obchodné trasy boli z bezpečnostného hľadiska nevyspytateľné), stačilo mu vyššie zmienené potvrdenie, ktoré predložil v templárskom bankovom dome v cieli svojej cesty a okamžite mu bola vyplatená vložená čiastka, mnohokrát dokonca v domácej mene krajiny, kde sa kupec práve nachádzal. Z tohto pohľadu môžeme vnímať tieto dokumenty, ako bankové zmenky a tiež za pozornosť stojí templárska „zmenárenská“ činnosť.

## Iné projekty

Kategória:Cenné papiere
Arktúr

**Arktúr** (Arcturus) alebo **Alpha Bootis** (α Boo/α Bootis) je najjasnejšia hviezda v súhvezdí Pastier a štvrtá najjasnejšia hviezda na oblohe so zdanlivou hviezdnou veľkosťou −0,05 hneď po hviezdach Sírius, Canopus a Alfa Centauri. Je to po Síriovi druhá najjasnejšia hviezda viditeľná z územia Slovenska a najjasnejšia hviezda severnej oblohy. V obrazci Pastiera tvorí jeho koleno.

Názov tejto hviezdy pochádza zo starogréčtiny Αρκτούρος (*Arktouros*), čo znamená *strážca medvedice*. Má výrazne oranžovú farbu. Po oblohe sa pohybuje veľmi rýchlo, za 800 rokov sa posunie až o priemer Mesiaca, teda 2,28 oblúkovej sekundy/rok. Pri tejto hviezde objavil v roku 1717 E. Halley vlastný pohyb hviezd, keď zmeranú polohu Síria, Prokyona a Arktúra porovnával s Ptolemaiovým katalógom. V rektascenzii sa posunie za rok o 1,098“, v deklinácií o 2,003“. Tiež bol prvou hviezdou vôbec, ktorá bola za dňa pozorovaná ďalekohľadom (stalo sa to v roku 1635).

Arktúr je oranžový obor, ktorého zdanlivá jasnosť je -0,05 magnitúdy, spektrálny typ K2, trieda svietivosti IIIp, povrchová teplota 4000 K a je jedna z najbližších voľným okom viditeľných hviezd k Zeme (okolo 36,2 ly). Arktúr má 26-krát väčší priemer a 114-krát väčšiu svietivosť ako Slnko.

Spolu s hviezdami Regulus (súhvezdie Lev) a Spika (súhvezdie Panna) tvorí Arktúr asterizmus Jarný trojuholník.
left|thumb|Porovnanie veľkosti Arktúra a Slnka

## Zdroj
* 

Kategória:Súhvezdie Pastier
Kategória:Bayerove objekty
Kategória:Flamsteedove objekty
Kategória:Červené obry
Kategória:Oranžové obry
Kategória:Heslá Encyklopédie astronómie
Vega

[right|thumb|Vega na snímke zo [Spitzerov vesmírny ďalekohľad|Spitzerovho vesmírneho ďalekohľadu]]
thumb|File:Summer triangle.png|Letný trojuholník s uvedením názvov a magnitúd hviezd

**Vega** (α Lyr / α Lyrae / Alfa Lyrae) je najjasnejšia hviezda v súhvezdí Lýra a piata najjasnejšia hviezda na nočnej oblohe. Je to druhá najjasnejšia hviezda na severnej nočnej oblohe, po hviezde Arktúr, a často je viditeľná blízko zenitu počas leta v stredných severných zemepisných šírkach na severnej pologuli. Zároveň patrí k našim najbližším hviezdam.

## Všeobecné informácie
Jej názov znamená „(orol) vrhajúci sa strmhlav“. Podľa čínskej povesti to bola nebeská krajčírka. Niekde sa uvádza, že je dokonca jasnejšia než Arktúr a pri svojej kulminácii skutočne jasnejšie vyzerá. Pri hornej kulminácii je totiž len okolo 10° vzdialená od zenitu, takže jej svetlo prechádza cez podstatne tenšiu vrstvu atmosféry, ako keď kulminuje Arktúr. Dojem jasnosti podporuje i jej žiarivobiela farba.

Vega je jedným z vrcholov asterizmu Letný trojuholník spolu s Denebom z Labute a Altairom z Orla. Je zo všetkých hviezd trojuholníka najjasnejšia. 

Pred 13 tisíc rokmi bola Vega polárnou hviezdou, čiže sa v jej blízkosti nachádzal severný svetový pól. Ten sa však v dôsledku precesie presunul k Polárke. Je možné, že o ďalších pár tisícročí sa Vega polárkou opäť stane.

## Fyzikálne vlastnosti
Patrí do spektrálnej triedy A0 V. Žiarivosť Vegy je 50-krát väčšia než žiarivosť Slnka. Ako veľa hviezd jej typu, aj Vega rotuje rýchlo, na rovníku rýchlosťou až 270 km/s. Odstredivou silou rotácie je na póloch výrazne sploštená a tiež horúcejšia ako na rovníku, lebo póly sú bližšie k jej žeravému jadru. Na povrchu má škvrny, ktoré spôsobujú veľmi malé zmeny jej jasnosti.

Zároveň je to jedna z našich najbližších hviezd. Jej vzdialenosť od nás je len 25 svetelných rokov. V roku 1983 infračervená družica IRAS zistila, že hviezdu pravdepodobne obklopuje plynoprachový disk zahrievaný Vegou na priemernú teplotu -190&nbsp;°C. Ukázali ho aj snímky z Hubblovho vesmírneho ďalekohľadu. Okrem infračerveného sa dá pozorovať aj v rádiovom žiarení. Tento disk je veľmi rozsiahly a siaha asi 2-krát ďalej, než je vzdialenosť Pluta od Slnka. Je pravdepodobné, že z neho práve vzniká planetárna sústava. Vega je však pomerne mladá hviezda (asi 300 – 400 miliónov rokov) a planetárna sústava sa ešte nestihla utvoriť. Z jeho deformácie sa dá usudzovať, že sa vytvorila už jedna veľká protoplanéta. 

Vega je takisto základná hviezda pre tzv. štandardný systém hviezdnej veľkosti. V tomto systéme sa meria jasnosť hviezdy cez tri farebné filtre.

## Zdroj
* 

Kategória:Biele hviezdy hlavnej postupnosti
Kategória:Bayerove objekty
Kategória:Flamsteedove objekty
Kategória:Súhvezdie Lýra
Kategória:Premenné hviezdy typu Delta Scuti
Kategória:Hviezdy s protoplanetárnym diskom
Kategória:Infračervené zdroje
Kategória:Rádiové zdroje
Kategória:Pohybová hviezdokopa Kastor
Svätý grál

right|thumb|Ilustrácia Arthura Rackhama z roku 1917

**Svätý grál** alebo **grál** je legendárny predmet, jedna z najhľadanejších kresťanských relikvií. Podľa kresťanských legiend to mala byť čaša alebo pohár, z ktorej údajne pil Kristus pri Poslednej večeri. Svätý grál je kontroverzne komentovanou témou, nakoľko ani Biblia v príslušných statiach nijako významne grál neuvádza, na rozdiel od Archy zmluvy, ktorá je v Starom zákone veľmi presne opísaná.

Z historického pohľadu sa tematika svätého grálu v písomnej forme objavuje až na konci 12. storočia. Tvorcom jednej z prvých legiend o gráli je francúzsky stredoveký autor Chretien de Troyes. Predpokladá sa, že svätý grál je akýmsi podobenstvom širších súvislostí. Pokiaľ by sa zaužívaný obraz grálu očistil od všemožných bočných atribútov, je možné naň nazerať ako na symbolickú nádobu s Kristovou krvou (obraz z Poslednej večere - víno = krv).

## Artušovská mytológia
V Artušovských legendách sa Svätý grál objavuje prvýkrát v *Percevalovi, príbehu o Grále*, nedokončenej romance, ktorú napísal Chrétien de Troyes okolo roku 1190. S Robertom de Boronom sa na začiatku 13. storočia Grál stal kalichom, ktorý slúžil na podávanie Eucharistie a v ktorom bola zachytená krv Krista na kríži: táto verzia sa stala najrozšírenejšou.

Hľadanie Svätého grálu začína zjavením počas zhromaždenia rytierov Okrúhleho stola, ktoré podnieti rytierov, aby ho šli hľadať. Kráľ Artuš zatiaľ zostáva na Kamelote, pretože je chorý. Grál je držaný na tajnom mieste u Kráľa rybára. Napriek veľkému úsiliu sú v hľadaní úspešní len traja rytieri: Perceval, Bors a Galahad, syn Lancelota, najdokonalejší zo všetkých rytierov.

## Alternatívy
V súvislosti so svätým grálom existujú konšpiračné teórie založené na základe podvrhnutých dokumentov zvaných Tajné spisy Henriho Lobineaua. Tieto dokumenty poslúžili ako základ pre fiktívne romány ako *Svätá krv a svätý grál* alebo Da Vinciho kód od Dana Browna.

## Referencie

Kategória:Kresťanstvo
Kategória:Metafory
Kategória:Legenda o Artušovi
Álmoš (náčelník)

**Álmoš** alebo **Almoš** bol jedným z legendárnych 7 vodcov staromaďarských kmeňov, ktoré smerovali do Karpatskej kotliny.

Vodcovia:
* Álmoš
* Előd
* Ond
* Kond
* Huba
* Taš
* Töhötöm (Tuhutum)

Počas svojho pobytu v Etelköze si Álmoša ostatní vyvolili za svojho najvyššieho vodcu. Ten však pravdepodobne vzhľadom na svoj vek preniesol túto poctu na svojho syna Arpáda. A práve Arpád je považovaný za vodcu, ktorý priviedol starých Maďarov do Karpatskej kotliny, kde sa čiastočne usadili v Zátisí a medzi Dunajom a Tisou.

Kategória:Vládcovia Maďarska
Kategória:Legendárni vládcovia
Canopus

right|thumb|Súhvezdie Kýl

**Canopus** (latinizácia mena veliteľa loďstva spartského kráľa Meneláa z gr. mytológie Kanôbosa) (α Car / α Carinae / Alpha Carinae) je najjasnejšia hviezda v južnom súhvezdí Kýl (Carina) a druhá najjasnejšia hviezda na nočnej oblohe so zdanlivou hviezdnou jasnosťou −0,72; hneď po hviezde Sírius. Je to nadobor spektrálneho typu F0, triedy svietivosti Ia (al. II).
Podľa tejto hviezdy sa orientujú rôzne kozmické sondy ako napríklad Voyager 1 a Voyager 2.

## Charakteristika
Predtým, než bol spustený satelitný teleskop Hipparcos, odhadovala sa vzdialenosť rôzne, od 96 až po 1200 svetelných rokov. Keby táto vzdialenosť bola správna, Canopus by bol jednou z najjasnejších hviezd v našej galaxii. Hipparcos však zmeral vzdialenosť 310 ly od našej slnečnej sústavy, čo dosiahol zmeraním paralaxy na 10,43 ± 0,53 uhlových milisekúnd. Obťažnosť v meraní vzdialenosti Canopa tkvie v jeho nezvyčajnej vlastnosti. 
Spektrálny typ Canopa je F0 II alebo Ia (II znamená „jasný obor“ a Ia „nadobor“), a takéto hviezdy sú vzácne a málo pochopené; sú to hviezdy ktoré môžu byť v procese evolúcie z alebo do stavu červeného obra. Z tohto dôvodu bolo ťažké zistiť, ako je Canopus jasný a tým pádom ako ďaleko sa nachádza. Priame meranie bol jediný spôsob ako vyriešiť tento problém. Canopus je priďaleko pre merania paralaxy zo Zeme a preto jeho vzdialenosť nebola presne známa až do začiatku 90.-tych rokov.

Canopus je 13600-krát jasnejší než Slnko a najjasnejšia hviezda v okolí približne 700 ly. zo vzdialenosti 1 AU by Canopus mal zdanlivú magnitúdu -37. Pre väčšinu hviezd v jeho okolí je Canopus najjasnejšou hviezdou na oblohe. Na Zemi je druhý najjasnejší len preto, lebo Sírius je omnoho bližšie k Zemi (8,6 svetelných rokov).

Jeho povrchová teplota sa odhaduje na 7350 ± 30 K. Jeho polomer bol zmeraný na 0,6 AU, čo je 65-krát viac ako Slnko. Ak by bol umiestnený do stredu nášho solárneho systému, dosiahol by 3/4 vzdialenosti k Merkúru. Planéta ako Zem by od nej musela byť v trojnásobnej vzdialenosti Pluta od Slnka, aby sa hviezda javila v rovnakej veľkosti ako Slnko.

Canopus je silným zdrojom röntgenového žiarenia, ktoré sú pravdepodobne produkované jeho korónou, magneticky zohriatou na približne 15 miliónov kelvinov.

## Referencie


## Zdroj

Kategória:Súhvezdie Kýl
Kategória:Žltobiele nadobry
Kategória:Bayerove objekty
Kategória:Röntgenové zdroje
Deneb

**Deneb** (α Cyg/α Cygni/Alpha Cygni, Arided, Aridif, Arrioph) je najjasnejšia hviezda v súhvezdí Labuť (lat. Cygnus) a jedna z najjasnejších hviezd na nočnej oblohe so zdanlivou hviezdnou veľkosťou 1,25. Jeho svietivosť sa udáva rôzne, napríklad ako 50 000-násobok svietivosti Slnka alebo 10 000-násobok. Názov „Deneb“ znamená chvost a v obrazci Labute táto hviezda skutočne tvorí jej chvost.

Vzdialenosť Deneba od Slnka sa uvádza rôzne: 1500 svetelných rokov (ly), 1800 ly, vyše 3000 ly, 3229,28 ly alebo 3230 ly. Je to hviezda spektrálneho typu A2, biely nadobor. Pravdepodobne ionizuje plyn v hmlovinách Severná Amerika a Pelikán a núti ho žiariť červene. Tieto dve hmloviny sú na oblohe od hviezdy Deneb vzdialené 3 uhlové stupne. 

Patrí medzi nepravidelne pulzujúce premenné hviezdy, no jeho jasnosť sa mení len o 0,04 mag. Spolu s hviezdami Vega a Altair tvoria tzv. Letný trojuholník, ktorý pomáha pri orientácii na letnej nočnej oblohe na severnej pologuli. Deneb je zo všetkých hviezd trojuholníka najmenej jasný. Zároveň patrí do ďalšieho asterizmu, *Severného kríža*, ktorý tvoria len hviezdy Labute.

V minulosti bol Deneb známy pod množstvom tradičných mien, napríklad Arided alebo Aridif, dnes sa však už tieto názvy veľmi nepoužívajú.

Absolútna hviezdna veľkosť je -7,2, čím sa zaraďuje medzi najsvietivejšie známe hviezdy.

## Referencie

## Pozri aj
* Deneb Algiedi
* Deneb Kaitos
* Deneb Dulfim

Cygni, Alpha
Kategória:Súhvezdie Labuť
Kategória:Biele nadobry
Kategória:Pulzujúce premenné hviezdy
Altair

**Altair** (α Aql / α Aquilae / Alpha Aquilae / Atair ) (z arab. *at-tair* - „letiaci“) je najjasnejšia hviezda v súhvezdí Orol (lat. Aquila) a dvanásta najjasnejšia hviezda na nočnej oblohe so zdanlivou hviezdnou veľkosťou 0,77.

Je to biela hviezda spektrálneho typu "A" vzdialená približne 17 svetelných rokov od Slnka, jedna z najbližších hviezd viditeľných voľným okom.

Altair je zároveň jeden z vrcholov asterizmu Letný trojuholník spolu s hviezdami Deneb z Labute a Vega z Lýry. Francúzi tejto nápadnej trojici hovorili „tri letné krásavice“. Altair leží zo všetkých troch hviezd trojuholníka najjužnejšie, čiže vychádza neskôr ako ostatné dve hviezdy a zapadá skôr ako ony. Jeho priemer je 1,5-krát väčší a absolútna svietivosť 9-krát väčšia, ako príslušné hodnoty Slnka. Táto biela hviezda vykazuje povrchovú teplotu asi 8 600 kelvinov. Spektroskopické výskumy ukázali, že Altair sa pravdepodobne veľmi rýchlo otáča okolo vlastnej osi. Pravdepodobná doba rotácie je iba 6,5 hodiny (pre porovnanie: u Slnka je to 25 dní). Napriek tomu, že Altair býva veľmi častý námet vo vedecko-fantastickej literatúre ako hviezda, okolo ktorej obiehajú planéty s mimozemskou civilizáciou, pravdepodobne nijaké planéty nemá – planéty totiž obiehajú len hviezdy s pomalou rotáciou. 

Altair je pravdepodobne optická dvojhviezda. Vo vzdialenosti 165“ sa nachádza ďalšia hviezdička 10. mag, ktorá však fyzicky zrejme k Altairu nepatrí. Môžeme ju pozorovať ďalekohľadom s priemerom objektívu 8 cm.

## Zdroje
* 
* 

Kategória:Súhvezdie Orol
Kategória:Bayerove objekty
Kategória:Hviezdy typu A
Kategória:Optické dvojhviezdy
Kategória:Astronomické objekty známe od staroveku
Nosferatu, Eine Symphonie des Grauens

***Nosferatu, Eine Symphonie des Grauens*** (doslova: Nosferatu, symfónia hrôzy, v češtine uvedený ako „Upír Nosferatu“) je celý názov nemeckého expresionistického nemého filmu z roku 1922 na motívy románu Brama Stokera *[[Dracula (román)|Dracula]]*. Hlavnú postavu, upírskeho *grófa Orloka*, stvárnil popredný herec nemeckej divadelnej scény Max Schreck.

Výrazná podobnosť filmu so Stokerovým románom viedla k súdnemu procesu. Štúdio spor s právnikmi vdovy po Bramovi Stokerovi prehralo a podľa nariadenia malo originál a všetky kópie zničiť. To sa však nepodarilo keďže množstvo kópii bolo distribuovaných po celom svete. Tieto kópie sa naďalej šírili a film získal silnú reputáciu.

Dobový hororový zjav Orloka – potkania tvár, dlhé pazúry, holá lebka, tmavá silueta, ktorá sa vynára z hmly sa stali neprekonateľnými.

Časti filmu, ktoré sa odohrávali v Transylvánii boli natočené na Slovensku (takže zábery Draculovho hradu sú zábermi Oravského hradu) a vo filme sa ako komparz zjavilo aj niekoľko miestnych obyvateľov.

Film *Nosferatu* je *public domain* a jeho kópie sú ľahko dostupné, často však v nízkej kvalite. Existuje aj kvalitne reštaurovaná edícia filmu, taktiež verejne dostupná.

V roku 1979 režisér Werner Herzog natočil remake filmu s názvom Nosferatu - Phantom der Nacht v hlavnej úlohe s Klausom Kinskim.

## Iné projekty

## Externé odkazy
* Download *Nosferatu* z http://www.archive.org
* 
* 

Kategória:Nemecké filmy
Kategória:Hororové filmy
Kategória:Filmy z 1922
Kategória:Filmy podľa názvu
Kategória:Čiernobiele filmy
Severka

**Severka** môže byť:

* hviezda v súhvezdí Malá medvedica, pozri Polárka
* regionálna televízia, pozri Severka (televízia)
* trampské združenie z Martina
* niektoré z množstva ubytovacích zariadení
* Ski areál pri Třinci na Morave
Polaris

**Polaris** môže byť:

* hviezda, pozri Polárka
* poviedka H. P. Lovecrafta, pozri Polaris (poviedka)
* americký výrobca štvorkoliek Polaris Industries
* album fínskej skupiny Stratovarius, pozri Polaris (album Stratovarius)
* album britskej skupiny Tesseract, pozri Polaris (album Tesseract)
Álmoš

**Álmoš** alebo **Almoš** môže byť:

* staramaďarský náčelník, pozri Álmoš (náčelník)
* nitrianske knieža 1095 – 1108, pozri Álmoš (Nitra)
Seniorát

**Seniorát** je:
*v cirkvi: administratívna jednotka v evanjelickej cirkvi, pozri seniorát (evanjelici)
*v práve: dedičská postupnosť
*v dejinách: jeden z nástupníckych princípov, pozri seniorát (dedičská postupnosť)
*všeobecne: úrad či postavenie seniora
Rainbow Warrior

náhľad|250px|Loď '''Rainbow Warrior'''
***Rainbow Warrior*** (***Dúhový bojovník***, pôvodným menom *Sir William Hardy*) bola loď, ktorú v roku 1978 zakúpila organizácia Greenpeace. Jej úlohou bola účasť na kampani proti zabíjaniu veľrýb, pokusným atómovým výbuchom, zakladaniu skládok nebezpečných odpadov na dne mora alebo oceánov a na ďalších podobných akciách. 10. júla 1985 ju v prístave Auckland pomocou výbušnín potopili agenti francúzskej tajnej služby, aby znemožnili organizácii pripravované akcie proti francúzskym skúškam atómových zbraní. Na potopenej lodi zahynul člen posádky, fotograf Fernando Pereira.

Novozélandské úrady pri následnom vyšetrovaní dokázali potopenie lode dvojicou, ktorá sa najprv vydávala za manželov Turengesových zo Švajčiarska a akýkoľvek podiel na zničení lode odmietala. Po dlhom vyšetrovaní sa však ukázalo, že sa jednalo o agentov francúzskej tajnej služby (DGSE) - majora  Alaina Mafarta a kapitánku Dominique Prieur. Až 11. septembra 1985 francúzsky premiér Laurent Faibus pripustil, že loď skutočne potopili agenti francúzskej tajnej služby. Dôsledne vyšetriť celú záležitosť ale nebolo možné, pretože sa materiály o tejto akcii z archívov DGSE „stratili“. 

Obaja agenti boli na Novom Zélande odsúdení na 5 rokov väzenia. Po hrubom nátlaku Francúzska ich Nový Zéland vydal na väznenie Francúzsku s podmienkou, že ich predčasné prepustenie bude vyžadovať súhlas Nového Zélandu. Francúzsko ich však prepustilo už po dvoch rokoch bez toho, aby vôbec novozélandskú vládu oficiálne informovalo.

Rainbow Warrior bol vyzdvihnutý, ale jeho oprava sa ukázala ako nerentabilná - preto bol znova potopený 2. decembra 1987 v zátoke Matauri, kde sa stal umelým základom pre útes a „rybí svätostánok“.

Organizácia Greenpeace 2. septembra 1987 uspela v medzinárodnej arbitráži proti Francúzsku a dostala od neho 8,16 miliónov dolárov, za ktoré zakúpila loď *Grampian Fame*, ktorú pomenovala *[[Rainbow Warrior II]]* (po prvýkrát pod týmto menom vyplávala 10. júla 1989). 
 
V roku 1992 o tejto udalosti natočil režisér Michael Tuchner film s názvom *[[Potopenie lode Rainbow Warrior]]* s Jonom Voightom v hlavnej úlohe.

## Externé odkazy
* Článok na Britských listoch pri príležitosti 20. výročia potopenia lode (po česky)

Kategória:Lode
Kategória:Greenpeace
Poľana (pohorie)

**Poľana** je krajinný celok Slovenského stredohoria. Má charakter mohutného kruhovitého masívu, keďže  ide o silne erodovaný stratovulkán. Od roku 1981 chránená krajinná oblasť.

## Poloha
Poľana sa nachádza v centrálnej časti Slovenska a ohraničujú ju zo západu a juhu Zvolenská kotlina a z východu a severu Veporské vrchy. Pohorie je len riedko osídlené a väčšie sídla sa nachádzajú najmä v okrajových častiach. V južnej časti leží okresné mesto Detva a Hriňová.

### Delenie
Poľana sa delí na 2 podcelky a 1 časť:

* Vysoká Poľana
** Kyslinky
* Detvianske predhorie

## Vybrané vrcholy
Najvyšší vrch je Poľana (), ktorý je najvyšší a najmohutnejší z vrchov neogénneho vulkanizmu v Západných Karpatoch. Poľana však predstavuje len najvyšší súčasný pozostatok stredoslovenských neovulkanitov. Usudzuje sa, že najvyšším z nich bol Štiavnický stratovulkán, ktorý mohol dosahovať výšku až do 4 km.

* Predná Poľana - 
* Kopce - 
* Bukovina - 
* Vepor - 1 277 m n. m.
* Brusniansky grúň - 
* Hrb - 
* Drábovka - 
* Sedlo - 

## Turizmus
Turisticky najatraktívnejšia je centrálna časť pohoria s masívom Poľany. Vyhľadávaný je najmä hrebeň od Horského hotela Poľana po Chatu pod Hrbom. 

### Turistické trasy na hlavný hrebeň
*  značka z Detvy okolo Horského hotela Poľana po Chatu pod Hrbom
*  značka:
** z Očovej cez Kyslinky
** z Lomu nad Rimavicou na Kopce ()
** z Ponickej Huty na Hájny grúň
** z Predajnej a Ľubietovej ku Chate pod Hrbom
*  značka:
** z osady Kyslinky do sedla Jasenová alebo do sedla Príslopy
** zo Strelník na Bukovinu
*  značka:
** z Hriňovej alebo zo sedla Príslopy ku Horskému hotelu Poľana
** zo Zálomísk do sedla Priehybina

## Referencie

## Iné projekty

Kategória:Pohoria na Slovensku
Kategória:Poľana
Kategória:Slovenské stredohorie
Kategória:Geomorfologické celky na Slovensku
Ministerstvo vnútra Slovenskej republiky

**Ministerstvo vnútra Slovenskej republiky** je jedno z ministerstiev Slovenska.

## Pôsobnosť ministerstva
Ministerstvo vnútra SR je ústredným orgánom štátnej správy Slovenskej republiky pre: 
# ochranu ústavného zriadenia, verejného poriadku, bezpečnosti osôb a majetku, ochranu a správu štátnych hraníc, bezpečnosť a plynulosť cestnej premávky, veci zbraní a streliva, súkromné bezpečnostné služby, vstup na územie Slovenska a pobyt cudzincov na jej území, občianske preukazy, cestovné doklady a oprávnenia na vedenie motorových vozidiel, otázky azylantov a odídencov, evidenciu obyvateľov, evidenciu cestných motorových a prípojných vozidiel, integrovaný záchranný systém, civilnú ochranu a ochranu pred požiarmi, 
# všeobecnú vnútornú správu vrátane veci územného a správneho usporiadania Slovenskej republiky, štátne symboly, heraldický register, archívy a registratúry, štátne občianstvo, matričné veci, zhromažďovanie a združovanie vrátane registrácie niektorých právnických osôb, o ktorých to ustanoví zákon, organizačné zabezpečenie volieb do Národnej rady Slovenskej republiky, organizačné zabezpečenie volieb prezidenta Slovenskej republiky a ľudového hlasovania o jeho odvolaní, organizačné zabezpečenie volieb do orgánov územnej samosprávy, organizačné zabezpečenie referenda, organizačné zabezpečenie volieb do Európskeho parlamentu, vojnové hroby, živnostenské podnikanie, povoľovanie verejných zbierok, koordináciu výkonu štátnej správy uskutočňovanej obcami, vyššími územnými celkami a orgánmi miestnej štátnej správy, 
# automatizovaný informačný systém miestnej štátnej správy, 
# Policajný zbor a Hasičský a záchranný zbor, 
# koordináciu vzdelávania zamestnancov obcí a vyšších územných celkov plniacich úlohy štátnej správy.

## Minister vnútra

Ministerstvo vnútra riadi a za jeho činnosť zodpovedá minister vnútra, ktorého vymenúva a odvoláva prezident SR na návrh predsedu vlády SR. 

Súčasným ministrom je od 25. októbra 2023 Matúš Šutaj Eštok (HLAS – SD).

Od 25. októbra 2023 sú štátnymi tajomníkmi Lucia Kurilovská a Patrik Krauspe.

### Časová os ministrov vnútra Slovenskej republiky

## Štátny tajomník ministerstva vnútra
Ministra vnútra v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra vnútra. 

## Referencie

## Externé odkazy
* Oficiálna stránka MV SR


Vnútra
Slovensko
Jan Jankeje

**Jan Jankeje** (* 30. júl 1950, Bratislava) je skladateľ, basista, producent a kapelník pôvodom zo Slovenska, ktorý počas Pražskej jari emigroval do Nemecka, kde teraz žije vo Weinsbergu. Spoločne so svojou ženou prevádzkuje hudobné vydavateľstvo Jazzpoint, ktoré vydalo okrem iných celý rad titulov jazzovej osobnosti Jaco Pastoria. Jankeje vystupuje s vlastným jazzovým triom, je tiež hosťom a priateľom popredných jazzových hudobníkov (okrem zmieneného Pastoria napr. aj Petra Lipu).

## Diskografia
*1969 - *„Atlantic Jazzband“*, Mini LP
*1971 - *„Blues for Oscar“*, Kuno Schmid Trio, Mini LP
*1972 - *„Flair“*, Frederic Rabold Crew, LP
*1974 - *„SOKOL“*, Jan Jankeje Mlada Musika , LP
*1975 - *„Selektion“*, Dieter Biehlmaier, LP
*1975 - *„Vol.1.“*, Zipflo Reinhardt, LP
*1975 - *Ragtime Specht Crew CD*
*1975 - *„Power BOSCH“*, Slick Salzer Trio, LP
*1976 - *„Vol.2.“*, Zipflo Reinhardt, LP
*1977 - *„IG Jazz“*, 3LP Box
*1978 - *„As Time Goes By“*, Eugen Rödel Trio, LP
*1979 - *„Kurhadanadur“*, Jan Jankeje, CD
*1980 - *„Live in Krokodil“*, Bireli Lagrene Ensemble, CD, LP, MC
*1981 - *„Bireli Swing“*, Bireli Lagrene, CD, LP, MC
*1982 - *„15“*, Bireli Lagrene Live v Club Metropol Ludwigsburg, LP
*1983 - *„Querelle“*, Jan Jankeje Erster Tango, Maxi LP
*1983 - *„Tum Trotz“*, Jan Jankeje Quartett feat. Bireli Lagrene, CD, LP
*1984 - *„Live at the der Carnegie Hall“*, Bireli Lagrene, Diz Dizley, Jan Jankeje, CD 
*1985 - *„live in Freiburg“*, Bireli Lagrene, CD, LP, MC
*1986 - *„Stuttgart Aria“*, Jaco Pastorius, CD, LP, MC
*1986 - *„Jazz Jokers“*, Jan Jankeje & Bernd Marquard, LP
*1989 - *„Akkord Arbeiter“*, CD
*1992 - *„Padarliadadi“*, Jan Jankeje, CD 
*1993 - *„Blues Bandits“*, CD, MC
*1993 - *„Benny Waters Quartett“*, CD
*1994 - *„Jan Jankeje Trio“*, CD
*1994 - Al Casey A Tribute to *„Fats“*, CD
*1994 - *„Jazz Show Vol.1“*, Oscar Klein, CD
*1994 - *„Groove Move“*, Red Richards, George Kelly feat. Doc Cheatham, CD
*1994 - *„Animato“*, Friedemann Witecka
*1995 - *„Live in England“*, Bireli Lagrene Hot Club, CD
*1995 - *„HIGHLIGHTS“*, Bireli Lagrene, CD, LP, MC
*1996 - *Slowakien super Jazz All Stars*, CD 
*1997 - *„BENNY & JAN“*, Benny Waters, Jan Jankeje, Hip-Hop Maxi Singel CD
*1997 - *„Vol.2“*, Oscar Klein Jazz Show, CD
*1998 - *„A portrait of Jan Jankeje“*, Jan Jankeje, CD
*2001 - *„25 Jubiläum“*, IG Jazz, 3CDs
*2002 - *„Pick-a-Blues“*, CD
*2003 - *„Party & Swingband“*, Jan Jankeje, CD
*2003 - *„Swing & Folk“*, Wedeli Köhler, CD
*2003 - *„Stuttgarter Dixieland All Stars“*, CD
*2003 - *„Still Young“*, Katie Kern, CD
*2003 - *"Pick-a-Blues"*, DVD
*2004 - *„Jazz Standards“*, Gus Backus, Jan Jankeje, Oscar Klein, Heini Altbart, CD 
*2005 - *„Fujarka moja milá“*, Jan Jankeje, CD

## Externé odkazy
*Osobná stránka

Kategória:Slovenskí hudobní skladatelia
Kategória:Slovenskí hudobníci
Farnosť svätých Petra a Pavla Oponice

[náhľad|Kostol sv. Petra a Pavla v obci [Oponice.]]
**Rímskokatolícku cirkev Farnosť Oponice** tvoria obce Oponice a Súlovce v okrese Topoľčany. Patrí do Dekanátu Bošany a Biskupstva Nitra. Patrónmi farského kostola v Oponiciach sú svätí apoštoli Peter a Pavol.  Farárom a štatutárnym zástupcom farnosti je Mgr. Jozef Šafár, inštalovaný 2. júla 2023.

## História farnosti
Farnosť Oponice od nepamäti tvorili dve obce – Oponice (ktoré sa do roku 1910 delili na Veľké Oponice a Malé Oponice) a Súlovce, do ktorých patrí aj časť Betlehem a od druhej polovice 19. storočia tiež osada Podlužany. V katastrálnom území obce Súlovce má dodnes Nitrianska kapitula veľké majetky.

Najstaršie dejiny farnosti Oponice sú úzko spojené s Nitrianskou kapitulou, keďže obec Súlovce bola od 13. storočia jej majetkom, neskôr získala cirkev významné majetky aj v Oponiciach. Farnosť Oponice už fungovala medzi rokmi 1332-1337, s vlastným chrámom svätých Petra a Pavla, ktorý sa prvý raz spomína v roku 1244. Prvým známym farárom farnosti bol Getard, ktorý bol zároveň dekanom. Kostol navštevovali aj obyvatelia Súloviec, keďže tie kostol nemali.

Od polovice 16. storočia do roku 1674 bola v Oponiciach prítomná evanjelická reformácia. Miestni šľachtici Aponiovci prestúpili do evanjelickej cirkvi, následne ich nasledovalo aj poddanstvo. Miestny chrám vypálili koncom 16. storočia Turci, nechal ho zrekonštruovať Gašpar Apponyi. Po roku 1674 sa obnovila rímskokatolícka farnosť. V rokoch 1707-1719 bola farnosť spojená s farnosťou Kovarce, pričom farár sídlil v Kovarciach a Oponice boli filiálkou. V tom čase patrila spoločná farnosť do dekanátu Topoľčany.

Farnosť Oponice bola obnovená 19. októbra 1788, prvým farárom sa stal Juraj Hollý.  Farnosť Oponice bola začlenená do Dekanátu Skačany (dnešný dekanát Bošany), v rokoch 1789-1952 patrila do samostatného dekanátu Kovarce.

#### Kanonické vizitácie

V 18. až 21. storočí sa konali nasledujúce kanonické vizitácie:
* 5. novembra 1731 gróf PhDr. ThDr. František Zichy, archidiakon Archidiakonátu Nitra; 
* 26. mája 1755 gróf ThDr. Anton Révaj, archidiakon Archidiakonátu Nitra; 
* 20. marca 1798 PhDr. ThDr. František Fuchs, biskup Diecézy Nitra; 
* 17. júla 1816 Jozef Kluch, biskup Diecézy Nitra; 
* 21. júna 1828 Jozef Vurum, biskup Diecézy Nitra;
* 17. septembra 2009 Mons. ThDr. Marián Chovanec, pomocný biskup Diecézy Nitra.

## Kňazi farnosti

### Organisti farnosti

## Referencie


## Externé odkazy
* Oficiálna stránka farnosti

Oponice
Kategória:Biskupstvo Nitra
Havajský pidžin

**Havajský pidžin** alebo **havajská kreolčina** je variant angličtiny na Havajských ostrovoch obsahujúci výpožičky z havajčiny a ázijských jazykov (najmä japončiny, čínštiny a tagalogu). 

Vytvorili ho imigranti, ktorí prišli pracovať na cukrových a ananásových plantážach.

Havajský
Pidžin
Uralské jazyky

::*Uralské jazyky je aj názov skupiny turkických jazykov, ktorá sa inak volá volžsko-uralské jazyky či [[severokypčacké jazyky]].*
right|thumb|300px|Uralské jazyky

**Uralské jazyky** sú jazyková rodina. Ako materinskou rečou hovorí niektorým z uralských jazykov asi 24 miliónov obyvateľov strednej a východnej Európy, najmä vo Fínsku, Maďarsku, Estónsku a Rusku.

Baltsko-fínske jazyky sú si navzájom podobné asi ako slovanské jazyky, fínčina s lapončinou alebo mordviančinou sú si príbuzné asi ako slovanské jazyky s baltskými, fínčina a maďarčina asi ako angličtina a nemčina (ich príbuznosť je však úplne nesporná) a rozdiel medzi ugrofínskymi a samodijskými jazykmi je ešte väčší.

Uralské národy sú zmesou europoidných (najmä maďarská, baltsko-fínska skupina) a mogoloidných typov (na východ od Uralu).

## Dejiny
Dve základné skupiny (ugrofínska a samodijská vetva) sa vyvinuli z prauralčiny, ktorou sa hovorilo asi v rokoch 5 000 – 7 000 pred Kr. v oblasti Stredného Uralu.

Obdobia:
* Uralské obdobie (do 5 000 pred Kr.): Všetci predkovia uralsky hovoriacich národov hovorili ešte spoločným jazykom 
* Ugrofínske obdobie (5 000 – 2 500 pred Kr.): Najprv odčlenenie a nakoniec odsťahovanie sa ugrofínskej skupiny medzi Sajan a Altaj; Samodejská skupina ostala na pôvodnom mieste.
* Ugorské obdobie (2 500 – 1 000/500 pred Kr.): Celá ugrofínska skupina sa okolo 2 500 pred Kr. pomaly presunula na východ od Uralu medzi rieky Irtiš, Išim a Tobolu. Okolo roku 2 000 pred Kr. sa oddelila a odišla tzv. fínska skupina a postupne sa presúvala na svoje dnešné sídla, kým zvyšná tzv. ugorská skupina ostala na mieste a dostala sa pod vplyv vyspelých susedných iránskych národov. Okolo rokov 1 200 – 1 000/500 pred Kr. sa po veľkom suchu od ugorskej skupiny oddelila a odišla do svojich dnešných sídiel tzv. obsko-ugorská skupina, kým tzv. Uhri (pramaďari / starí Maďari) zatiaľ ostali na mieste (neskôr sa postupne do roku 896 po Kr. presunuli do dnešného Maďarska)
* súčasné obdobie (od 1 000/500 pred Kr.)

## Delenie
Bežné delenie:
* ugrofínske jazyky (vetva)
* samodijské jazyky (samojedské jazyky) (vetva)

Delenie podľa Ethnologue (dosť odlišné od väčšiny literatúry - pojem ugrofínske jazyky je zredukovaný na maďarčinu):
* "ugrofínske jazyky" = "ugorské jazyky" = maďarčina 
* mansijčina 
* chantyjčina 
* baltsko-fínske jazyky 
* laponské jazyky
* marijské jazyky (marijčina) 
* mordvianske jazyky (mordviančina)
* permské jazyky
* samodijské jazyky
Ugrofínske jazyky

right|thumb|upright=2|Rozšírenie ugrofínskych jazykov

**Ugrofínske jazyky** sú vetva uralskej jazykovej rodiny.

Vznikli odčlenením sa tzv. ugrofínskych kmeňov od tzv. samodijských (samojedských) kmeňov okolo roku 4000 pred Kr.. Ugrofíni sa vtedy presunuli medzi rieky Sajan a Altaj a roku 2500 pred Kr. na východ od Uralu medzi rieky Irtyš, Išim a Tobolu. Okolo roku 2000 pred Kr. sa pôvodne jednotná vetva rozpadla na fínsko-permskú skupinu (Ugrofíni zo severozápadných oblasti východne od Uralu), ktorá odišla do svojich dnešných sídiel, a ugorskú skupinu, ktorá neodišla (Ugrofíni z juhozápadných oblasti východne od Uralu). Ako zhrňujúci pojem však ugrofínske jazyky existujú dodnes.

V časti fínsko-permských jazykov nazývanej baltsko-fínske jazyky sa potom premiešali jazykové vplyvy ugrofínske s jazykmi baltských a germánskych kmeňov. V časti ugorskej skupiny nazývanej neskôr maďarčina sa primiešali iránske, slovanské (najprv východoslovanské, neskôr južnoslovanské a slovenské), menej germánske a románske jazyky.

Geografická a kultúrna diferenciácia oboch ugrofínskych vetiev zapríčinila vzájomnú nezrozumiteľnosť novosformovaných jazykov (na rozdiel od napr. Slovanov, kde diferenciácia prebehla podstatne neskôr a potomkovia jednotlivých slovanských kmeňov zostali v sídlach geograficky blízkych).

## Delenie
* fínsko-permské jazyky (fínske jazyky v širšom zmysle) (skupina)
** fínsko-marijské jazyky (fínsko-povolžské jazyky) - existencia tohto zoskupenia je sčasti sporná
*** fínsko-mordvianske jazyky - existencia tohto zoskupenia je sčasti sporná
**** fínsko-laponské jazyky - existencia tohto zoskupenia je sčasti sporná
***** baltsko-fínske jazyky (fínske jazyky v užšom zmysle)
***** laponské jazyky 
**** mordvianske jazyky (mordviančina) 
*** marijčina (alebo marijské jazyky, ak sa nárečia západná marijčina a východná marijčina považujú za jazyky)
*** (?)†muromčina
*** (?)†meriančina
*** (?)†meščerčina
** permské jazyky (podskupina)
* ugorské jazyky (skupina)

V minulosti sa mordviančina, marijčina, muromčina, meriančina, meščerčina zaraďovali do zoskupenia "povolžské jazyky".

Webstránka Ethnologue označuje ako "ugrofínske jazyky" a zároveň ako "ugorské jazyky" len maďarčinu.
Park Janka Kráľa

**Park Janka Kráľa** je park a chránený areál v meste Zlaté Moravce, ktorý bol vyhlásený v roku 1982. predmetom ochrany je zvyšok historického parku za bustou Janka Kráľa, v ktorom ku dňu vyhlásenia rástlo ešte 10 druhov ihličnatých a 20 druhov listnatých drevín.

## Referencie

## Externé odkazy
* Poloha na turistickej mape

Kategória:Chránené areály na Slovensku
Kategória:Zlaté Moravce
Kategória:Parky na Slovensku
Antares

**Antares** (gr. anti Ares = proti Marsu), **Vespertilio** (lat. netopier) alebo **Alfa Scorpii** (α Sco/α Scorpii) je najjasnejšia hviezda v súhvezdí Škorpión a jedna z najjasnejších hviezd na nočnej oblohe. Zriedkavejšie sa pre túto hviezdu používa aj staroarabský názov *Kalb al Akrab* („srdce Škorpióna“), pretože v obrazci Škorpióna naozaj tvorí jeho srdce.

Spolu s hviezdami Aldebaran, Spika a Regulus patrí medzi 4 najjasnejšie hviezdy v blízkosti ekliptiky, podľa ktorých sa kedysi delil rok na štyri ročné obdobia. Podobne sfarbený Aldebaran sa nachádza takmer na opačnej strane zvieratníka.

Antares je veľmi jasná hviezda (15. najjasnejšia na oblohe) a má výraznú červenú farbu. Z toho pochádza aj jeho názov Anti – proti, Ares – Mars, čiže „proti Marsu“, s ktorým môže súperiť svojou jasnosťou a červenou farbou. Od planéty Mars je ho možné rozlíšiť vďaka tomu, že v strednej Európe sa Antares nachádza aj pri hornej kulminácii veľmi nízko nad obzorom, a preto intenzívne bliká, čo skutočný Mars nikdy nerobí.

Antares je jedna z najväčších hviezd viditeľných na oblohe voľným okom. Tento červený nadobor má priemer 600-krát väčší, než je priemer Slnka (niekde sa udáva aj 700-krát väčší priemer). Jeho skutočný priemer sa nedá presne určiť, lebo všetky hviezdy vďaka ich obrovskej vzdialenosti vnímame vždy ako body. V prípade hviezdy Antares bol jeho uhlový priemer určený pri jeho zákryte Mesiacom. Antares je od nás viac než 500 svetelných rokov vzdialený, pričom aj presné určenie jeho vzdialenosti je zložité. Jeho povrchová teplota je však veľmi malá, len okolo 3 500 K, a jeho hmotnosť je „len“ 10 až 15-násobok hmotnosti Slnka. Z tohoto dôvodu je stredná hustota tejto hviezdy iba 0,000011 g/cm3, čo je hustota miliónnásobne menšia než hustota vody. Dalo by sa takmer povedať, že povrchové vrstvy hviezdy prechádzajú postupne do medzihviezdneho prostredia.

Je to polopravidelná premenná hviezda meniaca zdanlivú jasnosť od 1,22m do 1,31m v perióde 1 733 d. Patrí do spektrálneho typu Ml, triedy svietivosti Ia. Tento červený obor má  svietivosť 65&nbsp;000-násobne väčšiu ako Slnko. Jeho sprievodca, hviezda 2-násobne väčšia ako Slnko, zdanlivej jasnosti 6,8m, spektrálneho typu B4, je na oblohe od neho vzdialený 3,4". Na ich rozlíšenie potrebujeme ďalekohľad s priemerom objektívu aspoň 15 cm. Sprievodca obehne hlavnú zložku raz za približne 853 rokov. 

## Galéria

Súbor:Redgiants.svg|Porovnanie veľkosti Antara so Slnkom
Súbor:Antares nv 20160818s (28502429554).jpg|Hmlovinový komplex okolo hviezdy Ró Ophiuchi, ktorý zasahuje až do okolia Antaru - najjasnejšej hviezdy tejto snímky. Priamo nad ňou si možno všimnúť aj vzdialenú guľovú hviezdokopu Messier 4
Súbor:Antares - Eso1726a.tif|Hrubá rekonštrukcia povrchových štruktúr hviezdy Antares interferometrom ďalekohľadov sústavy Very Large Telescope


## Zdroje
* 
* 

Scorpii, Alpha
Kategória:Súhvezdie Škorpión
Kategória:Dvojhviezdy
Kategória:Modrobiele trpaslíky
Kategória:Červené nadobry
Kategória:Hviezdy typu M
Kategória:Hviezdy typu B
Kategória:Polopravidelné premenné hviezdy
Kategória:Asociácia Škorpión
Dark Throne

**Dark Throne** je online multiplayer hra (MMORPG). Jej prostredie je textové a je prístupné z vačšiny rozšírených webových prehliadačov.

## História
Hra sa už vyvíja dlhší čas. Od začiatka už bola vo viacerých verziách, pár sa ich ešte chystá:
* Alfa - prvá verzia hry
* Beta - aktuálna verzia
* Omega - chystaná verzia, pripravované vylepšenia funkčnosti a stability
* Gold - finálna verzia

## Profil hráča
Na začiatku si vytvoríte postavu, ktorú charakterizuje rasa a jej zameranie:
**Rasy (Races):**
* Ľudia (Humans)
* Škriatkovia (Goblins)
* Elfovia (Elves)
* Nemŕtvi (Undead)

**Zamerania (Classes):**
* Bojovník (Fighter)
* Kňaz (Cleric)
* Zlodej (Thief)
* Zabijak (Assassin)

Neskôr si môžete pridať obrázok (avatar).

## Hra
Po vytvorení profilu je možné začať hrať. Cieľom je vypracovať sa na čo najvyšší level, alebo celkové hodnotenie. Na začiatku má každý hráč level 1, ktorý sa ale zvyšuje pri vačšom počte skúsenostných bodov (Experience), ktoré dostávame za úspešný útok.
V hre sa musíme starať o vlastnú populáciu. Mali by sme zabezpečiť jej rast a ľudí je potrebné zaškoliť na nejakú odbornosť. Medzi tie patria: baník, vojak-útočník, voják-obranca, špión, strážca. 
Ku dôležitým ukazovateľom hry patria Útok (Offense), Obrana (Defense), Útok špiónov (Spy Offense) a Obrana strážcov (Spy Defense). Pomocou nich sa vypočíta sila útoku, obrany..
Tieto ukazovatele sa dajú zvyšovať viacerými spôsobmi. Medzi najefektívnejšie patrí zvyšovanie úrovne prisluchajúcich budov alebo kupovanie príslušenstva pre daný typ ľudí.
Všetko toto by sme nemohli robiť, keby sme nemalidostatok peňazí. Peniaze sa zarábajú v baniach alebo ako korisť pri útokoch.

## Prostredie hry
Prostredie hry je celé v angličtine. Položky sú logicky štrukturované. Naľavo je panel s údajmi o počte nových prijatých správ, zarobenom zlate, netrénovaných vojakoch, leveli, skúsenostných bodoch, zostávajúcich ťahoch a aktuálnom čase. Hore je lišta s ponukou:
* Hlavné (Main)
** Užívateľ (Members)
** Novinky (News)
** Levely (Levels)
** Profil (Profile)
** Nastavenia (Settings)
** Otázky a odpovede (FAQ)
* Bitka (Battle)
** Útok (Attack)
** Výcvik (Training)
** Žoldnieri (Mercenaries)
** Vylepšenia (Upgrades)
** Špióni (Spy Center)
** História bojov (War History)
* Budovy (Structures)
** Baníctvo (Mining)
** Banka (Bank)
** Výzbroj (Armory)
** Vylepšenia (Upgrades)
** Bývanie (Housing)
** Opravy (Repair)
* Aliancie (Structures)
** Moje aliancie (My Alliances)
** Všetky aliancie (Alliance Listing)
* Komunita (Community)
** Na sťiahnutie (Downloads)
** Webstránky (Website)
** Rebríčky (Rankings)
** Fórum (Forum)
** Správy (Messaging)
** Verbovanie (Recruiter)

## Externé odkazy
*Oficiálna stránka hry 

Kategória:MMORPG
Kategória:Počítačové hry
Spika

náhľad|Hľadanie hviezdy Spika

**Spika** (Spica, α Vir/α Virginis/Alfa Virginis) je najjasnejšia hviezda v súhvezdí Panna a jedna z najjasnejších hviezd na nočnej oblohe. 

Táto mimoriadne horúca a žiarivá hviezda je šestnásta najjasnejšia hviezda oblohy. Jej názov znamená „klas“. Pochádza z čias, keď heliaktický západ tejto hviezdy znamenal začiatok žatvy. Dnes v dôsledku precesie zapadá toto súhvezdie asi o mesiac skôr. Spika tvorí jeden z vrcholov asterizmu Jarný trojuholník spolu s hviezdami Regulus a Arktúr. S hviezdami Denebola, Arktúr a Cor Caroli tvorí zase iný asterizmus zvaný Diamant Panny. Táto nápadná skupina hviezd vytvára svojím tvarom diamant a slúži na ľahšiu orientáciu na jarnej oblohe. V starých vyobrazeniach súhvezdia Panny býva Spika zobrazovaná ako klas v jej ruke. Ak si súhvezdie predstavíme radšej ako bežiacu postavičku, potom sa Spika nachádza v jej päte. 

Spika je zákrytová premenná hviezda. Pri zákryte jej jasnosť klesne o 0,1 mag. Perióda je 4,01 dňa. Hlavná zložka je tiež premenná hviezda, konkrétne pulzujúca premenná typu beta Cephei.

## Zdroj
* 

## Iné projekty

Virginis, Alpha
Kategória:Zákrytové premenné hviezdy
Kategória:Premenné hviezdy typu Beta Cephei
Kategória:Modrobiele obry
Kategória:Súhvezdie Panna
Kategória:Flamsteedove objekty
Mark Hučko

**Mark Hučko** (* 15. september, 1947; Bratislava) je slovenský amatérsky lingvista, ktorý vytvoril jazyky Slovio a Blitz English. V roku 1968 emigroval do Kanady a od roku 1984 žije vo Švajčiarsku.

Nie je vyštudovaný lingvista. Vydal knihu *Blesková angličtina*.

## Referencie

## Externé odkazy
* Blitz English

Kategória:Narodenia v 1947
Kategória:Osobnosti z Bratislavy
Kategória:Slovenskí jazykovedci
Kategória:Slovenskí esperantisti
Kategória:Slovenskí emigranti a exulanti
MPlayer

**MPlayer** je multimediálny prehrávač podporujúci prevažnú väčšinu audio a video kodekov. Dostupný podľa licencie GNU GPL je pre operačné systémy Windows, Mac OS X, Linux, Syllable.

Prehrávač sa spúšťa pomocou príkazového riadka s možnosťou konfigurovania pomocou parametrov, pričom je možné ho doplniť o GUI.

* spúšťanie súborov bez nutnosti inštalovať kodeky
* prehráva neúplné alebo poškodené súbory
* nízke hardvérové nároky
* jeden z najrýchlejších prehrávačov
* široké možnosti konfigurovania
* rozsiahla dokumentácia
* a ďalšie…

## Podporované vstupné formáty
* (S)VCD (Super Video CD)
* CDR .bin obraz
* DVD, vrátane šifrovaného DVD
* MPEG-1/2 (ES/PS/PES/VOB)
* RIFF AVI
* ASF/WMV/WMA
* QT/MOV/MP4
* RealAudio/RealVideo
* Ogg/OGM
* Matroska
* NUT
* NSV (Nullsoft Streaming Video)
* VIVO
* FLI
* NuppelVideo
* yuv4mpeg
* FILM (.cpk)
* RoQ
* PVA
* streaming cez HTTP/FTP, RTP/RTSP, MMS/MMST, MPST, SDP
* TV
## Iné projekty

## Externé odkazy
*Oficiálna stránka
*MPlayerXP – thread based fork of mplayer

Kategória:Slobodný softvér
Kategória:Multimediálne prehrávače